# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2016

# zo zasadnutia Kolégia rektora STU zo dňa 04. 05. 2016

**PRÍTOMNÍ: podľa prezenčnej listiny**

**PROGRAM:**

1. Výročná správa o hospodárení STU za rok 2015 (D. Faktor)

*Prizvaná: Ing. Matúšková*

2. Vyhlásenie výzvy excelentných tímov mladých výskumníkov (S. Biskupič)

3. Vyhlásenie výzvy o najlepšiu publikáciu v roku 2016 (S. Biskupič)

4. Príkaz rektora o jednotnom uvádzaní adries pracovísk STU pri publikovaní vedeckých prác v anglickom jazyku (S. Biskupič)

1. Návrh Smernice o VO v podmienkach STU (D. Faktor)

*Prizvaní: Ing. Kolenička a JUDr. Haladejová*

1. Návrh smernice rektora „Pravidlá vydávania publikácií študijnej a inej literatúry na STU

v Bratislave“ (D. Faktor)

*Prizvaný: Ing. Zsigo*

1. Výzvy na vydanie publikácií (D. Faktor)

*Prizvaný: Ing. Zsigo*

1. Návrh Dodatku č.1 k Smernici rektora č.9 /2014 – SR „Zásady ubytovania neštudujúcich

v ubytovacích zariadeniach STU v Bratislave“ (D. Faktor)

*Prizvaný: Ing. Hulík*

1. IV. Letná univerziáda SR 2016 (Š. Stanko)
2. Návrh na udelenie Plakety STU (R. Redhammer)
3. Harmonogram promócií 2015-2016 (Š. Stanko)
4. Modulový vzdelávací program pre potenciálnych zahr. študentov (Š. Stanko)
5. Rôzne
6. Informácia o organizácii KIC EIT Raw Materials – ústna informácia (O. Moravčík)

**PREDLOŽENÉ MATERIÁLY:**

1. Výročná správa o hospodárení STU za rok 2015

2. Vyhlásenie výzvy na predkladanie žiadostí v rámci Grantovej schémy na podporu excelentných tímov mladých výskumníkov

3. Vyhlásenie výzvy o najlepšiu publikáciu v roku 2016

4. Príkaz rektora o jednotnom uvádzaní adries pracovísk STU pri publikovaní vedeckých prác v anglickom jazyku

1. Návrh Smernice o VO v podmienkach STU
2. Návrh smernice rektora „Pravidlá vydávania publikácií študijnej a inej literatúry na STU

v Bratislave“

1. Výzvy na vydanie publikácií
2. Návrh Dodatku č.1 k Smernici rektora č.9 /2014 – SR „Zásady ubytovania neštudujúcich

v ubytovacích zariadeniach STU v Bratislave“

1. IV. Letná univerziáda SR 2016
2. Návrh na udelenie Plakety STU prof. Dr.-Ing. Johannovi-Dietrichovi Wӧrnerovi, generálnemu riaditeľovi ESA
3. Harmonogram tlače, podpisovania dokladov o absolvovaní štúdia a promócií v AR 2015/2016 a imatrikulácií v AR 2016/2017
4. Modulový vzdelávací program pre potenciálnych zahr. študentov

**K BODU 1: Výročná správa o hospodárení STU za rok 2015**

Materiál uviedol kvestor. Prizvaná: Ing. Matúšková.

Z diskusie:

Prodekan Gatial vzniesol niekoľko pripomienok k správe, ktoré sa týkali prioritne:

* tabuľky č. 1, kde podľa jeho názoru nesedia údaje v nadväznosti na tabuľky č. 2 a   
  č. 3,
* na strane 7 vidí problém vo výnosoch zo školného,
* na strane 8 je podľa jeho vyjadrenia potrebné skontrolovať celkové náklady.

Ďalej o.i. pripomienkoval aj tabuľky č. 3 a č. 9. V závere rektor požiadal prodekana FCHPT STU

a ostatných členov kolégia rektora, aby svoje pripomienky zaslali písomne.

Z diskusie vyplynula aj požiadavka na rozbor platov na STU. V tejto súvislosti rektor navrhol

pripraviť prehľad priemerných platov na R STU a všetkých fakultách.

**UZNESENIE: 5.1/2016-KR**

Kolégium rektora STU prerokovalo Výročnú správu o hospodárení STU za rok 2015 s

pripomienkami. Po zapracovaní pripomienok odporúča predložiť dokument na schválenie

Akademickému senátu STU ako súčasť účtovnej závierky za rok 2015 a následne na

schválenie Správnej rade STU.

**K BODU 2: Vyhlásenie výzvy na predkladanie žiadostí v rámci Grantovej schémy na podporu excelentných tímov mladých výskumníkov**

Materiál uviedol prorektor Biskupič.

**UZNESENIE: 5.2/2016-KR**

Kolégium rektora STU berie na vedomie Vyhlásenie výzvy na predkladanie žiadostí v rámci Grantovej schémy na podporu excelentných tímov mladých výskumníkov.

**K BODU 3: Vyhlásenie výzvy o najlepšiu publikáciu v roku 2016**

Materiál uviedol prorektor Biskupič.

**UZNESENIE: 5.3/2016-KR**

Kolégium rektora STU berie na vedomie Vyhlásenie výzvy o najlepšiu publikáciu v roku 2016.

**K BODU 4: Príkaz rektora o jednotnom uvádzaní adries pracovísk STU pri publikovaní vedeckých prác v anglickom jazyku**

Materiál uviedol prorektor Biskupič.

Dokument bol predložený s cieľom získať vyššiu populáciu pri vyhľadávaní v dostupných

bibliografických databázach pri hodnoteniach STU, najmä externými hodnotiacimi

subjektmi.

Dekanka FIIT STU upozornila na nesprávne uvedené adresu a dekan SvF STU upozornil na nesprávne uvedené PSČ.

**UZNESENIE: 5.4/** **2016-KR**

Kolégium rektora STU prerokovalo Príkaz rektora o jednotnom uvádzaní adries pracovísk

STU pri publikovaní vedeckých prác v anglickom jazyku s pripomienkami.

**K BODU 5: Návrh Smernice o VO v podmienkach STU**

Materiál uviedol kvestor. Prizvaní: Ing. Kolenička, JUDr. Haladejová.

Ide o nové organizačné zabezpečenie procesu verejného obstarávania v podmienkach STU v nadväznosti na nový zákon č. 343/2015 Z. z. o verejnom obstarávaní a o zmene a doplnení niektorých zákonov.

Z diskusie:

V rámci diskusie dekan MTF uviedol, že podľa jeho názoru je smernica ťažkopádna, zle sa v nej orientuje. Požiadal o oficiálne zaslanie dokumentu na pripomienkovanie.

Dekan FEI podporil názor dekana MTF a tiež upozornil na veľké množstvo odvolávok v dokumente.

Dekanka FIIT STU sa priklonila k názoru zaslať písomné pripomienky.

Dekan SvF STU dal na zváženie vypracovať k smernici metodické usmernenie.

Dekan SjF STU sa pridal k názoru, že by dokument mal prejsť pripomienkovým konaním.

V závere dekan MTF vyjadril nespokojnosť a sťažoval sa na spôsob komunikácie s Ing. Koleničkom. V tejto súvislosti rektor požiadal dekana o osobitné stretnutie.

**UZNESENIE: 5.5/2016-KR**

Kolégium rektora STU prerokovalo návrh Smernice o VO v podmienkach STU s

pripomienkami.

**K BODU 6: Návrh smernice rektora „Pravidlá vydávania publikácií študijnej a inej literatúry na STU v Bratislave**

Materiál uviedol kvestor. Prizvaný: Ing. Zsigo.

Dokument predstavil organizačné zabezpečenie vydávania publikácií študijnej a inej

literatúry vo Vydavateľstve STU.

Z diskusie:

Dekanka FA navrhla zakomponovať možnosť vzdania sa honorárov a v Čl. 3 bod 2 navrhla

vypustiť riešiteľov grantov a doplniť umeleckú a tvorivú činnosť.

Ďalšie pripomienky boli vznesené k Čl. 9, Čl. 11, bod 5 a Čl. 13, bod 4. Dekani upozornili

tiež na formálne chyby.

V závere diskusie rektor požiadal členov kolégia rektora, aby svoje pripomienky zaslali písomne.

**UZNESENIE: 5.6/2016-KR**

Kolégium rektora STU prerokovalo návrh smernice rektora „Pravidlá vydávania publikácií študijnej a inej literatúry na STU v Bratislave“ s pripomienkami.

**K BODU 7: Výzvy na vydanie publikácií**

Materiál uviedol kvestor. Prizvaný: Ing. Zsigo.

Dokument predstavil novú formu vydávania publikácií vo Vydavateľstve STU.

**UZNESENIE: 5.7/2016-KR**

Kolégium rektora STU prerokovalo a súhlasí so zverejnením výziev na vydanie publikácií.

**K BODU 8: Návrh Dodatku č.1 k Smernici rektora č.9 /2014 – SR „Zásady ubytovania neštudujúcich v ubytovacích zariadeniach STU v Bratislave“**

Materiál uviedol kvestor. Prizvaný: Ing. Hulík.

Dokument bol predložený z dôvodu neúmerného počtu žiadostí o udelenie výnimky zo

Smernice rektora č.9/2014-SR a neefektívnosti vo využívaní lôžkovej kapacity v ŠD

Akademik.

**UZNESENIE: 5.8/2016-KR**

Kolégium rektora STU prerokovalo návrh Dodatku č. 1 k Smernici rektora č. 9/2014-

SR, „Zásady ubytovania neštudujúcich v ubytovacích zariadeniach STU v Bratislave“

s pripomienkami.

**K BODU 9: IV. Letná univerziáda SR 2016**

Materiál uviedol prorektor Stanko.

Informoval o stave príprav IV. Letnej univerziády SR 2016.

**UZNESENIE: 5.9/2016-KR**

Kolégium rektora STU berie na vedomie stav príprav IV. Letnej univerziády Slovenskej

republiky 2016.

**K BODU 10: Návrh na udelenie Plakety STU prof. Dr.-Ing. Johannovi-Dietrichovi Wӧrnerovi, generálnemu riaditeľovi ESA**

Materiál uviedol rektor pri príležitosti jeho návštevy na STU.

**UZNESENIE: 5.10/2016-KR**

Kolégium rektora STU súhlasí s udelením Plakety STU prof. Dr.-Ing. Johannovi-Dietrichovi Wӧrnerovi, generálnemu riaditeľovi ESA, za jeho prínos vo vede, technike a rozvoj medzinárodnej spolupráce s STU.

**K BODU 11: Harmonogram tlače, podpisovania dokladov o absolvovaní štúdia a promócií v AR 2015/2016 a imatrikulácií v AR 2016/2017**

Materiál uviedol prorektor Stanko.

V rámci krátkej diskusie rektor požiadal dekanov vypustiť do budúcnosti z harmonogramu

promócií stredy, ktoré sú rektorátne dni a na R STU prebiehajú grémiá za účasti celého

vedenia.

**UZNESENIE: 5.11/2016-KR**

Kolégium rektora STU prerokovalo harmonogram tlače, podpisovania dokladov o absolvovaní štúdia a promócií v AR 2015/2016 a imatrikulácií v AR 2016/2017 s pripomienkou.

**K BODU 12: Modulový vzdelávací program pre potenciálnych zahr. študentov**

Materiál uviedol prorektor Stanko.

Jedným z dlhodobých cieľov STU je zvýšiť počet zahraničných študentov študujúcich na

STU. Materiál - návrh na realizáciu modulových jazykových kurzov bol predložený s cieľom

podporiť možnosť štúdia zahraničných záujemcov na STU v slovenskom jazyku.

V rámci krátkej diskusie dekanka FA STU navrhla uvažovať nad doplnením modulu na

kreatívne študijné programy, resp. výtvarné disciplíny.

**UZNESENIE: 5.12/2016-KR**

Kolégium rektora STU súhlasí s návrhom modulového vzdelávacieho programu pre potenciálnych zahraničných študentov na STU s pripomienkou.

**K BODU 13: Rôzne**

**K BODU 13/A: Rôzne/Informácia o organizácii KIC EIT Raw Materials – ústna informácia**

Prorektor Moravčík ústne informoval o zaslaní záväznej prihlášky na členstvo v konzorciu KIC v rámci EIT vo výzve „Nerastné suroviny“. V tejto súvislosti navštívil aj univerzitu v Leobene, Graz.

Písomný podklad k informácii bude dodatočne zaslaný elektronicky všetkým členom kolégia rektora.

**UZNESENIE: 5.13A/2016-KR**

Kolégium rektora STU berie na vedomie informáciu o organizácii KIC EIT Raw Materials.

**INFORMÁCIE A OZNAMY:**

Rektor

* informoval o aktuálnej situácii v ŠD Svoradov
* informoval, že písal ministrovi ŠVVaŠ SR žiadosť o pomoc v troch okruhoch:
  + fázovanie projektov UVP
  + vedecká literatúra - Národný projekt NIZPEZ II
  + nové výzvy štrukturálnych fondov
* poďakoval predsedovi AS STU za bezproblémový priebeh zasadnutia AS STU dňa 25.04.2016, ako aj mimoriadneho zasadnutia AS STU dňa 02.05.2016
* informoval o žiadosti ministra školstva, Petra Plavčana, o predloženie návrhov na kandidátov na doplnenie členov Akreditačnej komisie
* pozval prítomných na prednášku DG ESA, prof. Dr.-Ing. Johanna-Dietricha Wӧrnera, ktorá sa uskutoční dňa 05.05.2016 o 14:00 hod. v aule na Mýtnej

Prorektor Biskupič

* informoval prítomných, že minister ŠVVaŠ SR vyhlásil 2. kolo výzvy na excelentné pracoviská
  + v tejto súvislosti vyzval dekanov na zapojenie sa do výzvy a dodanie podkladov

Predsedníčka UOO

* informovala, že dňa 27.04.2016 bola podpísaná KZ na rok 2016 a poďakovala za podporné stanovisko k protestnému zhromaždeniu

Dekan Hučko

* informoval o vyhlásení súťaže organizovanej ZAP SR na diplomové práce
  + je potrebné vybrať 2-3 práce za každú fakultu, ktoré súvisia s automobilovým priemyslom a doručiť do ZAP SR do 06.06.2016

Dekan Peterka

* požiadal o verifikáciu údajov, ktoré sú dodávané do VS o činnosti STU
  + údaje z Magionu nemusia byť korektné, preto by sa mali dodatočne verifikovať na fakultách
* poďakoval rektorovi a predsedovi AS STU sa bezproblémové schválenie dlhodobého prenájmu voľných nebytových priestorov na Paulínkej a Hajdóczyho ul. v Trnave

Kvestor

* informoval, že je potrebné aktualizovať prístupy osôb a oprávnenia vstupovať do štátnej pokladnice, požiadal dekanov o súčinnosť
* v rámci fázovania projektov UVP oboznámil prítomných o probléme s cash-flow, upozornil na potrebu hľadať spoločné financie, v opačnom prípade nebudeme schopní zariadenia kúpiť (ide predovšetkým o FCHPT, FEI a FA STU)

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 01.06.2016 | KR STU | 09:00 |  |
|  | 13.06.2016 | PAS STU | 14:00 |  |
|  | 15.06.2016 | VR STU | 09:00 |  |
|  | 22.06.2016 |  |  | 14:00 Menovanie docentov |
|  | 27.06.2016 | AS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

06.05.2016 06.05.2016